Μην πανικοβάλλεστε.
Καλέστε την Πυροσβεστική Υπηρεσία.
Απομακρύνετε τα άτομα που υπάρχουν στο χώρο του τζακιού.
Κλείστε το ντάμπερ (έτσι σταματάμε την παροχή αέρα-οξυγόνου στην καμινάδα και η φωτιά μετά από λίγο θα σβήσει).
Απομακρύνετε τα αναμμένα ξύλα από το τζάκι, βγάλτε τα έξω να τα σβήσετε με νερό και σκεπάστε με στάχτη τα κάρβουνα που θα μείνουν. (ποτέ δεν πετάμε την στάχτη αμέσως μόλις την μαζέψουμε από το τζάκι)
Αν έχετε κεραμοσκεπή, καλό είναι να καταβρέξετε την σκεπή κοντά στην έξοδο της καμινάδας ώστε να μειώσετε την πιθανότητα επέκτασης της φωτιάς.
Εάν το τζάκι είναι κλειστού τύπου, κλείστε την πόρτα και την εισαγωγή του αέρα στο θάλαμο καύσης.
Φροντίστε να έχετε πάντα σε ετοιμότητα έναν πυροσβεστήρα ξηράς κόνεως.
Αποφύγετε να ρίξετε νερό στο πυρωμένο τζάκι γιατί υπάρχει κίνδυνος καταστροφής του.
Μη χρησιμοποιήσετε το τζάκι προτού ειδικευμένο συνεργείο καθαρίσει την καμινάδα και την ελέγξει για τυχόν ζημιές που έχει υποστεί.